અંખી દાસ

અંખી દાસ પર આરોપ હતો કે પોતાના પદ પર રહીને તેમણે ત્રણ હિંદુ રાષ્ટ્રવાદી સંગઠન અને લોકોની સામે હેટ-સ્પીચના નિયમ હેઠળ કાર્યવાહી નહોતી કરી. 

તેમના પર એવો પણ આરોપ લગાવાયો હતો કે તેમણે ભાજપના અનેક નેતાઓ વિરુદ્ધ હેટ સ્પીચના મામલામાં ફેસબુક કંપની દ્વારા કાર્યવાહી થવા નહોતી દીધી. 

અંખી દાસ સામે છત્તીસગઢમાં પોલીસ ફરિયાદ થઈ હતી. 

આ અગાઉ અંખી દાસે પણ રાયપુરના પત્રકાર આવેશ તિવારી સહિત અન્ય પાંચ લોકો સામે દિલ્હી સાઇબર સેલમાં ફરિયાદ કરી હતી.

જ્યારથી કથિત રીતે ફેસબુક દ્વારા ભાજપની તરફેણનો વિવાદ શરૂ થયો છે અંખી દાસ સતત ચર્ચામાં છે.

અંખી દાસ કોણ છે - આ સવાલના અનેક જવાબ હોઈ શકે છે. પરંતુ તેમનો એક પરિચય એ કહેવા માટે પર્યાપ્ત છે કે તે વડા પ્રધાન નરેન્દ્ર મોદી માટે કેટલું મહત્ત્વ ધરાવે છે.

નરેન્દ્ર મોદી ડૉટ ઇન નામથી વડા પ્રધાન મોદીની એક વ્યક્તિગત વેબસાઇટ છે. તેમની એક વ્યક્તિગત ઍપ પણ છે - નમો ઍપ.

વેબસાઇટ પર ન્યૂઝ સેક્શનના રિફ્લેક્શન્સ સેક્શનમાં કૉન્ટ્રિબ્યૂટર્સ કૉલમમાં, અને નમો ઍપ પર નમો એક્સક્લુસિવ સેક્શનમાં એક ટૅબ અથવા સ્થાન પર અનેક લોકોના લેખ પ્રકાશિત કરવામાં આવ્યા છે.

જ્યાં જે 33 નામ છ... બીજા 4000 અક્ષરો માટે લેખ ચાલુ રાખો:
ે, તેમાં 32મા નંબર પર અંખી દાસનું નામ છે. એટલે અંખી દાસનો એક પરિચય એ પણ છે કે તે નરેન્દ્ર મોદીની વેબસાઈટ અને ઍપના કૉન્ટ્રિબ્યૂટર છે એટલે તે ત્યાં લેખ લખે છે.

છતાં પણ, ઍપ્રિલ-2017થી આ ઍપની સાથે જોડાયેલા હોવા છતાં પણ તેમનો એક જ લેખ જોવા મળે છે જેનું શીર્ષક છે - વડા પ્રધાન મોદી અને શાસનની નવી કળા.

ત્યાં તેમનો આ પરિચય લખવામાં આવ્યો છે - "અંખી દાસ, ભારત અને દક્ષિણ અને મધ્ય એશિયામાં ફેસબુક માટે પબ્લિક પૉલિસીના તેમની પાસે ટેકનોલૉજી સેક્ટરમાં લોકનીતિ અને રેગ્યુલેટરી અફેયર્સમાં 17 વર્ષનો અનુભવ છે."

પરંતુ એ વાત પણ જરૂરી છે કે અંખી દાસ મીડિયામાં લખતા રહે છે. તેમનું નામ અંગ્રેજી અખબાર ઇન્ડિયન એક્સપ્રેસના કૉલમનિસ્ટ લેખકોની યાદીમાં પણ છે. તે અમેરિકાની વેબસાઇટ હફિંગટન પોસ્ટની ભારતીય એડિશન માટે પણ લખતા રહે છે.

ફેસબુક અને તેની પહેલાં

માર્ક ઝુકરબર્ગ સાથે અંખી દાસ

અંખી દાસ ઑક્ટોબર 2011થી ફેસબુક માટે કામ કરી રહ્યાં હતા. તેઓ ભારતમાં કંપનીની પબ્લિક પૉલિસીનાં પ્રમુખ હતાં.

ફેસબુકથી પહેલાં તેઓ ભારતમાં માઇક્રોસૉફ્ટની પબ્લિક પૉલિસીનાં હેડ હતાં. માઇક્રોસૉફ્ટમાં તેઓ જાન્યુઆરી 2004માં જોડાયાં અને લગભગ આઠ વર્ષ કામ કર્યાં પછી તેઓ ફેસબુકમાં જોડાઈ ગયાં.

તેમણે દિલ્હીની જવાહરલાલ નેહરુ યુનિવર્સિટીમાંથી 1991-94ની બેચમાંથી આંતરરાષ્ટ્રીય સંબંધો અને રાજયશાસ્ત્રમાં માસ્ટર્સનો અભ્યાસ કર્યો છે. ગ્રેજ્યુએશનનું ભણતર કોલકાતાની લૉરેટો કૉલેજથી પૂર્ણ કરી છે. 

જોકે એ રસપ્રદ વાત છે કે દુનિયાની સૌથી સફળ અને પ્રભાવશાળી તાકાતમાં ગણાતી કંપનીના ફેસબુક ઇન્ડિયા પેજ પર અને તેની વેબસાઈટ પર કંપનીના ભારતમાં કામ કરનારા અધિકારીઓ વિશે કોઈ જાણકારી આપવામાં આવી છે.

અંખી ચર્ચામાં કેમ?

આ સમજવા માટે પહેલાં અંખી દાસના ઇન્ડિયન એક્સપ્રેસમાં છપાયેલા એક લેખની ચર્ચા જરૂરી છે. મુંબઈ હુમલાની દશમી વરસી પર 24 નવેમ્બર, 2018માં છપાયેલા અંખી દાસના આ લેખનું મથાળું હતું - No Platform For Violence.

આમાં તેઓ કહે છે કે "ફેસબુક સંકલ્પબદ્ધ છે કે તે આવા લોકોને પોતાનો ઉપયોગ નહીં કરવા દે જે કટ્ટરવાદને પ્રોત્સાહન આપે છે." આમાં તેઓ આગળ લખે છે, અમે આ વર્ષે એવી 1 લાખ 40 હજાર વસ્તુઓને હઠાવી દીધી છે, જેમાં આંતકવાદ સાથે જોડાયેલી વાતો હતી.

લેખમાં તેઓ કહે છે કે "તેમની પાસે એવી ટેકનોલૉજી અને ઉપકરણો છે જેનાથી અલ કાયદા અને તેના સહયોગીઓની ઓળખ કરી શકાય, આ જ કારણે ઇસ્લામિક સ્ટેટ અને અલ કાયદા સાથે...